EkBass/fiwiki-20250220-pages-articles huggingface dataset:
Hevonoja (Myrskylä)

Hevonoja on 192 henkilön asuttama kylä Myrskylässä Lapin­järven rajalla. Siellä sijaitsee Hevonojan kartano, jolle aikoinaan kuului noin 1000 hehtaaria maata, josta 400 hehtaaria peltoa. Vuonna 1945 alueelle asutettiin Uuku­niemen Latvasyrjän asukkaat, jotka oli välillä siirretty Laihialle sen jälkeen, kun Latva­syrjä oli jäänyt Neuvosto­liitolle luovutetulle alueelle Moskovan välirauhansopimuksella 19. syyskuuta 1944. Kartanon maat pyrittiin saamaan sarkajakoon 1945, ja lopullisesti maat olivat lohkotut erillisiksi maatiloiksi omistajaperheiden kesken 1951. Rahoitusolojen järjestämiseksi Uukuniemen Latvasyrjän osuuskassan toiminta siirrettiin Myrskylään ja siitä tuli Myrskylän Osuuspankki (nykyisin Orimattilan Osuuspankki), kunnan toinen pankki Myrskylän Säästöpankin jälkeen. http://www.uukuniemi.info/historia/viimeinen_evakkomatka_hevonojan_kartanolle_1945_275/ Uukuniemen Latvasyrjän Osuuskassa, 17.196, poistettiin kaupparekisteristä vasta 23.3.1962. http://www.kolumbus.fi/drillsoft/online- katka/lakanneet-09044593760990a4ae59b34952094e26.html Kylässä on edelleen kohtalainen asutus ja kyläyhdistystoimintaa. ==Lähteet== * Uukuniemi.info ===Viitteet=== Luokka:Myrskylän kylät
Katharine Lee Bates

Katharine Lee Bates (1859–1929) oli yhdysvaltalainen runoilija ja lauluntekijä. Hänen tunnetuin laulunsa on vuonna 1893 kirjoitettu ”America the Beautiful”, jota pidetään joskus Yhdysvaltojen vaihtoehtoisena kansallislauluna ”Tähtilipun” ohella. Bates syntyi Falmouthissa, Massachusettsissa ja muutti lapsena perheensä mukana Wellesleyhin. Hän suoritti alemman ja ylemmän korkeakoulututkinnon Wellesley Collegessa ja opiskeli jonkin aikaa myös Oxfordin yliopistossa. Hän toimi vuosina 1880–1925 Wellesley Collegessa englanninkielisen kirjallisuuden opettajana. Hän julkaisi paljon runoja, kirjoja ja näytelmiä. ”America the Beautiful” -runon Bates kirjoitti vuonna 1893. Se julkaistiin ensimmäisen kerran kaksi vuotta myöhemmin Yhdysvaltain itsenäisyyspäivänä The Congregationalist -lehdessä. Yhdysvaltalainen säveltäjä Silas G. Pratt sävelsi sanoihin melodian pian sen ilmestymisen jälkeen, ja laulu alkoi saada nopeasti huomiota. Vuonna 1904 Bates, jolle runon suosio tuli yllätyksenä, muotoili sanoituksen uudelleen. Tämä versio julkaistiin 19. marraskuuta 1904 The Boston Evening Transcript -lehdessä. Nykyään laulu tunnetaan parhaiten Samuel A. Wardin säveltämän ”Materna”-kappaleen melodialla laulettuna. Koko elämänsä naimattomana ja lapsettomana elänyt Bates jäi eläkkeelle opettajan työstä vuonna 1925. Hän kuoli 28. maaliskuuta 1929. == Lähteet == == Aiheesta muualla == Luokka:Yhdysvaltalaiset runoilijat Luokka:Yhdysvaltalaiset lauluntekijät Luokka:Songwriters Hall of Fame Luokka:Vuonna 1859 syntyneet Luokka:Vuonna 1929 kuolleet
AN-94

AN-94 "Abakan" (5,45-мм автомат Никонова обр. 1994 г. «Абака́н») on Gennadi Nikonovin suunnittelema rynnäkkökivääri. Nikonov työsti kivääriä Iževskin asetehtaassa 1970-luvun loppupuolelta, ja sen tarkoitus oli korvata AK-47 ja sen seuraajat. Ase valittiin jatkokehitettäväksi vuonna 1981 järjestetyssä "Abakan"-kilpailussa (kts. Abakan), ja lopullinen malli valmistui 1986. Aseen erikoisuus on kahden laukauksen pursketulimuoto, joka ammutaan erittäin suurella tulinopeudella (1800 rpm). Tarkoitus on lisätä läpäisyä luotiliivejä vastaan. Mekanismi pystyy siirtämään ensimmäisen laukauksen rekyylin toisen laukauksen jälkeiseen aikaan, jolloin tulen tarkkuus pysyy kertalaukauksen tasolla.http://world.guns.ru/assault/rus/an-94-abakan-e.html Vuonna 1991 järjestetyissä kokeissa ase osoittautui huomattavasti AK-74:aa tarkemmaksi pursketulella, ja sitä suositeltiin hyväksyttäväksi. Tämä kuitenkin viivästyi, ja ase otettiin käyttöön 1997 nimellä AN-94. Vaikka vuoden 1980 suunnitelmissa oli koko kaluston uusiminen, Kalašnikovin mallit säilyivät edelleen käytössä uuden aseen monimutkaisuuden ja hinnan vuoksi. Aseen valmistus lopetettiin vuonna 2006. AN-94:ää tuotettiin Iževskissä vuoteen 2006 asti pienissä erissä. Tšetšenian sodassa aseen haittapuolet tulivat esiin. Mekanismi sietää huomattavasti huonommin likaa ja huollon puutetta kuin AK-74.http://www.en.rian.ru/analysis/20110929/167252191.html == Lähteet == == Aiheesta muualla == Luokka:Rynnäkkökiväärit Luokka:Venäjän asevoimien kalusto
AEK-971

AEK-971 on Sergei Kokšarovin johdolla Kovrovin konetehtaalla suunniteltu, Konstantinovin SA-006-kiväärin mekanismiin perustuva rynnäkkökivääri. Aseen kaliiperi on venäläinen 5,45x39 mm. Kivääriä alettiin kehittää 1974 Neuvostoliiton puolustusministeriön kilpailua varten, jonka kuitenkin voitti Nikonovin AN-94. Puolustusministeriö piti monia aseen ratkaisuja liian monimutkaisina, joten asetta yksinkertaistettiin. Kilpailijansa tavoin se perustuu aseen rekyyliä sarjatulella vähentävään mekanismiin. Aseessa on tämä vuoksi kaksi kaasukammiota ja -mäntää. Aseesta on 5,56 mm NATO -kaliiperinen versio AEK-972 ja 7,62×39 mm -kaliiperinen AEK-973. Asetta valmistettiin 2000-luvulla pieniä sarjoja sisäministeriön joukoille, mutta tuotanto päättyi 2006, jolloin Kovrovin konetehdas hankkiutui eroon sotilastuotannosta. Suunnitelmat ja koneet siirrettiin saman kaupungin ZID-tehtaalle, joka ei ole aloittanut tuotantoa pienien sarjojen kannattamattomuuden vuoksi.Modern Firearms - AEK-971 world.guns.ru Aseen edelleen kehitetty versio, AEK-545 (kaliiperissa 5,45x39 mm) otettiin Venäjän asevoimien kehitysohjelmaan kenttätestaukseen Izhmašin asetehtaan AK-12:n ohella. AEK-545 kuitenkin hävisi AK-12:lle, merkittävin syy oli AK-12:n halvemmat valmistuskustannukset. ==Lähteet== ==Aiheesta muualla== * AEK-971 Assault rifle www.zid.ru Luokka:Rynnäkkökiväärit
Kahvipöllönen

Kahvipöllönen (Otus umbra) on pöllöihin kuuluva lintu. Se on kotoperäinen Indonesiassa Simeuluen saarella Sumatran rannikon lähistöllä. Sen uhkana on metsien hävittämisen aiheuttama elinalueiden väheneminen. Lisätutkimukset saattavat osoittaa sen uhanalaisuuden vakavammaksi. Sen elinpiiriä ovat subtrooppiset ja trooppiset kosteat alavat metsät, etenkin niiden reunamat rannikolla. Sillä on kaksi alalajia, Otus umbra enganensis (Riley, 1927) ja Otus umbra umbra (Richmond, 1903). ==Lähteet== ==Aiheesta muualla== * *Owlpages.com, Kartta Luokka:Pöllöset
Turhuuksien rovio (elokuva)

Turhuuksien rovio (The Bonfire of the Vanities) on vuonna 1990 ensi-iltansa saanut yhdysvaltalainen draamakomedia, joka perustuu Tom Wolfen samannimiseen romaaniin. Brian De Palman ohjaaman elokuvan pääosia esittävät Tom Hanks, Bruce Willis, Melanie Griffith, Kim Cattrall, Saul Rubinek ja Morgan Freeman. Elokuva tuotti suuren taloudellisen tappion ja sai osakseen kritiikkiä. Elokuva oli ehdolla viiteen Razzie-palkintoon. == Näyttelijöitä == ==Arvioita== Video-oppaassa vuodelta 1994 Bello Romano moittii, ettei elokuva aivan tavoita romaanin satiirisia piikkejä, ja sanoo henkilöhahmojen jäävän ohuiksi. Hän antaa Turhuuksien roviolle kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Vuoden 1990 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Brian De Palman ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Elokuvat liike-elämästä
Oksøy-luokka

Oksøy-luokka on Norjan laivaston neljän miinantorjunta-aluksen muodostama alusluokka. Aluksista on palveluksessa kolme, kun luokan nimikkoalus on 2005 poistettu palveluksesta. Alukset on valmistettu 1990-1995 ja muistuttavat Alta-luokan miinanraivaajia. Aluksille on asennettu kaksi kauko-ohjattua Pluton Plus -pienoissukellusvenettä. == Alukset == Oksøy-luokan miinanraivaajatGardiner, Robert (ed.) s. 296 Nimi Telakka Kölinlasku Vesille Valmis Kohtalo KNM Oksøy Kvaerner Mandal - 15. elokuuta 1994 1994 poistettu palveluksesta 2005 myyty 2009 KNM Karmøy Kvaerner Mandal - 12. joulukuuta 1994 1995 KNM Måløy Kvaerner Mandal - 24. maaliskuuta 1995 1995 KNM Hinnøy Kvaerner Mandal - 30. kesäkuuta 1995 1995 == Lähteet == * === Viitteet === *
John H. Kelly

John Hubert Kelly (20. heinäkuuta 1939 Fond Du Lac, Wisconsin, Yhdysvallat – 15. syyskuuta 2011 Atlanta, Georgia, Yhdysvallat) oli yhdysvaltalainen diplomaatti. Kelly toimi diplomaattina 1960-luvulta alkaen eri tehtävissä. Hän toimi muun muassa Libanonin- ja Suomen-suurlähettiläänä. == Ura == === Opiskelu ja työ opettajana === John Kelly syntyi Fond du Lacissa ja kasvoi Atlantassa. Hän valmistui vuonna 1961 Emory-yliopistosta. Hän toimi jonkin aikaa opettajana Virginian Danvillessä ja Michiganin Nilesissä, kunnes hän aloitti uransa liittovaltion hallinnossa. === Diplomaattinen ura === Kellyn ura Yhdysvaltain edustajistojen palvelussa alkoi vuonna 1965. Hänen ensimmäiset diplomaattiset tehtävänsä sijoittuivat Turkkiin, Thaimaahan ja Ranskaan. Hän kohosi hiljalleen arvoasteikossa, ja 1980-luvulla hän oli apulaispäällikkönä erilaisissa tehtävissä. Yhdysvaltain Libanonin- suurlähettiläänä Kelly toimi 1986–1988. Tuona aikana hän joutui median huomioon, kun hän piti epävirallista yhteyttä Ronald Reaganin hallinnon ja paikallisten militanttien välillä. Yhteys johti lopulta Libanonissa pankkivankina pidetyn David Jacobsenin vapauttamiseen. Kelly ohitti kokonaan ulkoministeriön ja sai aiheesta puhuttelun ulkoministeri George P. Shultzilta. Kelly oli vuosina 1989–1991 Lähi-idän ja Etelä-Aasian asioista vastaavana apulaisulkoministerinä. Persianlahden sota osui juuri hänen kaudelleen. Kellystä tuli vuonna 1991 Yhdysvaltain Suomen-suurlähettiläs. Diplomaattisen uransa Kelly jätti Helsingin jälkeen ja perusti konsulttitoimiston sekä opetti Georgia Techissa kansainvälistä politiikkaa. Hän oli myös aktiivinen Suomalais-amerikkalaisessa kauppakamarissa. == Yksityiselämä == Kellyn ensimmäinen vaimo oli Abigail Snowdon. Heidän liittonsa päättyi eroon. Beirutissa Kelly tutustui suomalaissyntyiseen Helena "Maritza" Ajoon.Jukka Valtasaari, Tärkeän ajan Suomi-diplomaatti, Kuolleet, Helsingin Sanomat 18.11.2011 sivu C 9 Artikkelin verkkoversio He olivat naimisissa 23 vuotta John Kellyn kuolemaan saakka. Kellyllä oli lapsi ensimmäisestä ja tytär toisesta liitostaan. ==Lähteet== ==Aiheesta muualla== *NNDB Profile *1986 Nomination of Kelly as U.S. Ambassador to Lebanon Luokka:Yhdysvaltain Suomen- suurlähettiläät Luokka:Yhdysvaltalaiset diplomaatit Luokka:Vuonna 1939 syntyneet Luokka:Vuonna 2011 kuolleet
Ralf Pettersson

Ralf Filip Pettersson (23. toukokuuta 1945 Helsinki – 3. marraskuuta 2011 Tukholma, RuotsiRalf Petterssonin muistokirjoitus Helsingin Sanomissa.) oli suomalainen professori ja lääketieteen tutkija.Kuka kukin on 2003, s. 756–757. Helsinki 2002. ISBN 951-1-18086-X Pettersson väitteli lääketieteen ja kirurgian tohtoriksi Helsingin yliopistossa 1974, ja hänen aiheenaan oli punkeista eristetty uusi virus. Hän osoitti, että tämä Uukuniemi-virus poikkesi rakenteeltaan aikaisemmin tunnetuista viruksista. Hän sai nimityksen Helsingin yliopiston virologian dosentiksi 1978, ja hän teki sen jälkeen merkittävän kansainvälisen uran. Hän oli fysiologian ja lääketieteen Nobel- komitean jäsen, varapuheenjohtaja ja puheenjohtaja 1990–2000. Pettersson oli Karolinska institutetin molekyylibiologian professori ja Vetenskapsakademienin ulkomainen jäsen. ==Lähteet== Luokka:Vuonna 1945 syntyneet Luokka:Vuonna 2011 kuolleet Luokka:Suomalaiset professorit Luokka:Helsingin yliopiston professorit Luokka:Suomalaiset virologit
Backer Aloenouvo

Backer Aloenouvo (s. 4. heinäkuuta 1990 Masseda, Togo) on togolainen jalkapalloilija, joka edustaa Tunisian pääsarjassa AS Marsaa. Pelipaikaltaan Aloenouvo on hyökkääjä. ==Seurajoukkueura== Aloenouvo aloitti ammattilaisuransa US Massédenassa kaudella 2006–2007. Hän vietti seurassa kaksi kautta, kunnes siirtyi kesällä 2008 Tunisiaan AS Marsaan. ==Lähteet== ==Aiheesta muualla== * National Football Teams Luokka:Togolaiset jalkapalloilijat Luokka:Vuonna 1990 syntyneet Luokka:Elävät henkilöt
Vincent Bossou

Vincent Bossou (s. 7. helmikuuta 1986 Kara, Togo) on togolainen jalkapalloilija, joka edustaa Vietnamin pääsarjassa Navibank Saigonia. Pelipaikaltaan Bossou on puolustaja. ==Seurajoukkueura== Bossou aloitti uransa togolaisessa Maranatha FC:ssä kaudella 2006–2007. Hän vietti seurassa yhteensä kolme kautta voittaen viimeisellä kaudellaan Togon mestaruuden. 15\. tammikuuta Bossou siirtyi kahden vuoden sopimuksella tunisialaiseen ES Saheliin.Vincent Bossou s'engage avec l'Etoile tunisie-foot.com 15.1.2010 Viitattu 18.11.2011 Hän ehti pelata joukkueessa kolme ottelua, kun hänen sopimuksensa purettiin huhtikuussa 2010. 18\. maaliskuuta 2011 Bossou palasi takaisin Togoon Maranathaan. Hän vietti seurassa yhden kauden, jonka jälkeen siirtyi toukokuussa 2011 Vietnamiin Navibank Saigoniin. ==Maajoukkueura== Bossou on pelannut Togon maajoukkueessa vuodesta 2007 alkaen. Hänen oli määrä pelata myös vuoden 2010 Afrikan kisoissa, mutta Togo vetäytyi turnauksesta ennen turnausta sattuneessa ampumaväijytyksessä, jossa joukkueen apuvalmentaja, tiedottaja ja linja-auton kuljettaja kuolivat sekä yhdeksän muuta joukkueeseen kuulunutta henkilöä loukkaantui. ==Lähteet== ==Aiheesta muualla== * National Football Teams Luokka:Togolaiset jalkapalloilijat Luokka:Vuonna 1986 syntyneet Luokka:Elävät henkilöt
Miniahvenet

Miniahvenet (Elassomatidae) on ahvenkaloihin kuuluva kalaheimo. Heimon lajeja tavataan Yhdysvaltojen kaakkoisosan makeista vesistä. Toisinaan niitä pidetään myös akvaariokaloina. ==Taksonomia== Varhaisimmat miniahventen heimoon kuuluvien lajien fossiilit on ajoitettu tertiäärikauden loppupuolelle. Nykyään heimoon kuuluu yksi suku, johon luetaan kuuluvaksi kuusi lajia, ja heimoon voi kuulua vielä kuvailemattomia lajeja. Lajit ovat hohtominiahven (Elassoma evergladei), raitaminiahven (Elassoma zonatum), Elassoma alabamae, Elassoma boehlkei, Elassoma okatie ja Elassoma okefenokee. Miniahventen luokitus on osittain epävarmaa. Aikaisemmin niiden katsottiin olevan aurinkoahventen (Centrarchidae) alaheimo, joita miniahvenlajit muistuttavat ulkonäöltään. Miniahvenilla on havaittu olevan samankaltaisia piirteitä muun muassa piikkikalojen (Gasterosteiformes) kanssa, ja toisinaan heimo sijoitetaan omaan lahkoonsa Elassomatiformes. Nykyään heimon katsotaan useimmiten kuuluvaksi ahvenkalojen lahkoon omaan alalahkoonsa Elassomatoidei. ==Koko ja ulkonäkö== Nimensä mukaisesti miniahvenet ovat pienikokoisia. Suurimmat lajit saavuttavat korkeintaan 4,5 cm:n pituuden ja osa lajeista jää täysikasvuisenakin alle 2 cm:n mittaisiksi. Ruumiinmuodoltaan kalat ovat pitkulaisia ja selkäevä on pitkähkö. Pyrstöevä on muodoltaan pyöreä. Miniahvenlajien silmät ovat kookkaat ja alaleuka työntyy yläleukaa pidemmälle. Kalojen suomut ovat pienikokoiset ja muuttuvat kutuaikaan koirailla kirkkaan sinisiksi. Miniahvenilla ei ole kylkiviivaa. ==Levinneisyys ja elintavat== Miniahvenia tavataan ainoastaan Yhdysvaltain kaakkoisosista. Niitä tavataan Pohjois-Carolinan osavaltiosta etelään Floridan osavaltioon ja länteen Texasin ja Illinoisin osavaltioihin asti.. Ne elävät tyypillisesti suolammikoissa sekä lähteissä, joskus myös joissa. Lajien ravintoa ovat pienet selkärangattomat eläimet, kuten hyönteiset ja äyriäiset sekä nilviäiset. Ne ovat melko lyhytikäisiä ja elävät korkeintaan muutaman vuoden ajan. Kalat kutevat vesikasvuston sekaan ja koiras vartioi munia. ==Lähteet== Luokka:Aurinkoahvenkalat
Heikki Laine (muusikko)

Heikki Laine on suomalainen muusikko. Hän on toiminut basistina muun muassa Quintessence ja Q-Continuum -yhtyeissä. == Lähteet == Luokka:Suomalaiset basistit Luokka:Syntymävuosi puuttuu Luokka:Elävät henkilöt
Heikki Laine

Heikki Laine voi viitata seuraaviin henkilöihin: * Heikki Laine (s. 1983), jääkiekkoilija * Heikki Laine, muusikko * Heikki Laine (s. 1940), pesäpalloilija * Heikki Laine (s. 1936), soutaja
Viimeiseen hengenvetoon (täsmennyssivu)

Viimeiseen hengenvetoon tarkoittaa seuraavia asioita: * Viimeiseen hengenvetoon, vuonna 1960 ensi-iltansa saanut ranskalainen elokuva * Viimiseen hengenvetoon, rap-artisti Hannibalin neljäs studioalbumi vuodelta 2011 * "Viimeiseen hengenvetoon", rap-artisti Cheekin kappale hänen kuudennelta studioalbumiltaan Jare Henrik Tiihonen 2 vuodelta 2010
Norjan rannikkovartiosto

Norjan rannikkovartiosto () on Norjan merivoimien merialueiden valvonnasta vastaava aselaji. Sen esikunta on Oslossa. Norjan merialueet on jaettu kahteen valvonta-alueeseen: Pohjoinen merivalvonta-alueen Sortlandissa ja Eteläinen merivalvonta-alue Haakonsvernissa Bergenissä. Kummankin merivalvonta-alueen alaisuuteen on sijoitettu rannikkovalvontalaivue. Norja perusti rannikkovartioston 1976 turvaamaan rannikon luonnonvaroja sekä valvomaan käyttöönotettua 200 merimailin talousaluetta. Aluksi valvontaan käytettiin aiemmin laivastolla olleita aseistettuja kalastuksenvalvonta-aluksia sekä vuokrattuja troolareita, kunnes Nordkapp-luokan vartioalukset saatiin palveluskäyttöön.Gardiner, Robert (ed.) s. 296 == Kalusto == * Pohjoinen Rannikkovalvontalaivue ** Harstad ** Svalbard ** Andenes ** Nordkapp ** Senja ** Heimdal ** Sortland ** Barentshav ** Bergen ** Ålesund ** Farm * Eteläinen Rannikkovalvontalaivue ** Leikvin ** Ålesund ** Nornen ** Njord ** Tor * Alushankinnat ** Kolme monipolttoainemoottorein varustettua Barentshav-luokan alusta on tilattu. Ensimmäinen KV Barentshav on vastaanotettu 22. elokuuta 2009. Kaksi muuta on nimetty KV Bergeniksi and KV Sortlandiksi. == Lähteet == * === Viitteet === *
Munamiehen talvi

Munamiehen talvi on Riku Niemisen luoman ja esittämän hahmon Munamiehen toinen musiikkialbumi, joka ilmestyi 2. marraskuuta 2011. Levy debytoi Suomen virallisen listan sijalla 15, ja myi edellisen albumin tapaan kultaa eli yli 10 000 kappaletta.Savon Sanomat: ’Munamiehen maailma’ -levy ylitti kultarajan Sen teemana on talvi ja joulu, ja siinä on joitakin vanhoja kappaleita uusina versioina. == Kappaleet == # # # # # # # # # # # # # == Lähteet == == Aiheesta muualla == * Virallinen Facebook-sivu * Munamiehen virallinen kotisivu * Munamies julistaa levynsä ilmestyneen * Helle-musiikkivideo Luokka:Munamiehen albumit Luokka:Vuoden 2011 albumit
HLA-B27

Human Leukocyte Antigen (HLA) B27 (alityyppi B*2701-2759) The HLA Complex in Biology and Medicine | editor: Mehra, NK | "HLA and Spondyloarthropathies" | chapter author: Khan, M.A. | chapter 16 | pages 259-275 | year published: 2010 | Publisher: Jayppee Brothers Medical Publishers, New Delhi, India | ISBN 978-81-8448-870-8 on kudosantigeeni joka sijaitsee kromosomi 6:ssa. Suomessa noin 14%:lta väestössä (eli n. 750 000) löytyy tämä kudostekijä. Tämä riskitekijä kohottaa mahdollisuutta sairastua joukkoon reuma- ja suolistotulehdustauteja kuten selkärankareumaan, Reiterin tautiin, reaktiiviseen niveltulehdukseen, sekä ulseratiivisen koliitin ja psoriasiksen yhteydessä esiintyvään spondyliittiin. Taudin muodostumiseen, esim. reaktiivisen niveltulehduksen syntyyn tarvitaan kuitenkin altistus Yersinia-, Shigella-, Chlamydia-, Salmonella- tai Campyloryhmien bakteereille. ==Lähteet== Luokka:Immunologia
Jacques Mbali

Jacques Mbali (1921 – 22. kesäkuuta 2007) oli kinshasankongolainen roomalaiskatolinen piispa. Hänet vihittiin papiksi 20. joulukuuta 1947 ja nimitettiin Butan hiippakunnan piispaksi 4. heinäkuuta 1961. Piispaksi vihkiminen seurasi 12. marraskuuta. Pääkonsekraattorina toimi Gastone Mojaisky-Perrelli, jota avustivat Nicolas Kinsch ja Louis Nganga a Ndzando.Catholic-Hierarchy.org: Bishop Jacques Mbali Mbali osallistui Vatikaanin toiseen kirkolliskokoukseen. Hän jäi eläkkeelle 27. syyskuuta 1996. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1921 syntyneet Luokka:Vuonna 2007 kuolleet
Pohjois-Carolinan osavaltionyliopisto

Pohjois-Carolinan osavaltionyliopisto on vuonna 1887 perustettu yliopisto, joka sijaitsee Raleigh'ssa. Yliopisto on osa Pohjois-Carolinan yliopiston järjestelmää. Se on listattu useasti maan viidenkymmenen parhaan julkisen yliopiston listaukseen. == Lähteet == Luokka:Pohjois-Carolinan yliopistot ja korkeakoulut
Doug Collins (koripalloilija)

Paul Douglas ”Doug” Collins (s. 28. heinäkuuta 1951 Christopher, Illinois) on yhdysvaltalainen koripallovalmentaja ja kilpauransa päättänyt koripalloilija. == Ura == === Pelaajaura === Collins pelasi yliopistokoripalloa Illinois'n osavaltionyliopistossa vuosina 1969–1973. Vuonna 1972 hän edusti Yhdysvaltoja Münchenin olympialaisissa. Collins pelasi kaikki yhdeksän ottelua, joista maa hävisi ainoastaan kiistellyn loppuottelun Neuvostoliittoa vastaan. Vuonna 1973 Collins ilmoittautui NBA:n varaustilaisuuteen, jossa Philadelphia 76ers varasi hänet koko tilaisuuden ensimmäisenä pelaajana. Hän edusti koko NBA-uransa kyseistä seuraa, jonka paidassa hän pääsi tähdistöotteluun neljä kertaa vuosina 1976–1979. Tilastollisesti Collinsin paras kausi oli 1975–1976, jolloin hän teki 20,8 pistettä ottelua kohden. Yhdeksän NBA-kauden jälkeen Collins vetäytyi koripallosta loukkaantumisten takia. === Valmentajaura === Pelaajauransa jälkeen Collins valmensi yliopistojoukkueissa. Toukokuussa 1986 hän siirtyi Chicago Bullsin päävalmentajaksi. Hän valmensi Chicagoa kolme kautta, joiden aikana seura eteni parhaimmillaan konferenssin finaaleihin. Vuonna 1995 Collins jatkoi valmentamista Detroit Pistonsissa, joka paransi heti voittojen määrää. Vuodet 2001–2003 hän valmensi Washington Wizardsia ja vuosina 2010–2013 Philadelphia 76ersia. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Yhdysvaltalaiset olympiamitalistit Luokka:Vuonna 1951 syntyneet Luokka:Elävät henkilöt
Johannes Lehto

Johannes Lehto (s. 7. helmikuuta 1992 Turku) on suomalainen jääkiekkoilija, joka pelaa Suomi-sarjajoukkue HC Indians Kaarinassa. Hän on pelityyliltään voimahyökkääjä, jonka vahvuuksiin kuuluu voima, raamit ja suoraviivaisuus. Lehto ei ole kuitenkaan yltänyt yhtä tehoihin vielä miesten peleissä, mitä hän teki juniorina.Johannes Lehto – Jatkoaika.com – Kaikki jääkiekosta ==Ura== ===Seuraura=== Lehto on TuTon kasvatti. Hän debytoi seuran Mestis-joukkueessa vain 16-vuotiaana kaudella 2008–2009, jolloin Lehto pelasi TuTossa viiden runkosarja- ja kuuden playoff-ottelun verran ilman tehopisteitä. Kaudeksi 2009–2010 Lehto siirtyi Turun Palloseuran A-nuoriin, hän pelasi ensimmäisellä kaudellaan myös B-nuorissa. Kauden 2010–2011 Lehto pelasi kokonaan TPS:n A-nuorissa. Hän oli tehoilla 20+13=33 joukkueen paras maalintekijä ja kolmanneksi paras pistemies. A-nuorten SM-liigan maalipörssissä Lehto sijoittui kuudenneksi kolmen muun pelaajan kanssa. Hän myös jakoi kymmenellä osumallaan sarjan ylivoimamaalipörssin voiton HPK:n Teemu Rautiaisen kanssa. Kaudella 2011–2012 Lehto toimi TPS:n A-nuorten kapteenina. Hän teki SM- liigadebyyttinsä 18. marraskuuta 2011 vieraissa Rauman Lukkoa vastaan ja teki ottelussa myös ensimmäisen SM-liigamaalinsa ensimmäisessä erässä Tuomas Suomisen syötöstä. Yhteensä Lehto pelasi kauden aikana kolme SM-liigaottelua. Huhtikuussa 2012 Lehto teki vuoden mittaisen sopimuksen TuTon kanssa. Hän suurimman osan kaudesta 2012–2013 joukkueen A-nuorissa, jotka voittivat Mestis-tason mestaruuden. Lehto pelasi TuTon Mestis-joukkueessa vain kolme ottelua ja kävi kauden aikana myös lainalla Suomi-sarjassa Salon Kiekkohaiden ja Kokkolan Hermeksen joukkueissa. Siirtotakajalla, tammikuun 2013 lopulla hän siirtyi loppukaudeksi Mestiksen nousijajoukkue HC Keski-Uusimaan riveihin. Lehto palasi huhtikuussa 2013 try-outille TuToon. Hän jäi kuitenkin ilman jatkosopimusta ja jätti TuTon elokuussa 2013. Lehto jatkoi kaudella 2013–2014 uraansa II-divisioonajoukkue Kaarinan Kiekko-Pojissa, joiden paras maalintekijä hän oli 29 osumallaan. Lehto oli kauden päätteeksi nostamassa joukkuetta seuraavaksi kaudeksi Suomi-sarjaan. Sarjanousun myötä KaKiPo vaihtoi nimensä HC Indians Kaarinaksi kaudeksi 2014–2015. ===Maajoukkueura=== Lehto on pelannut yhden poikien maaottelun. ==Tilastot== 2007–2008 TuTo A-I- div. 7 5 1 6 2 – – – – – 2008–2009 TuTo A-I-div. 12 2 4 6 6 – – – – – TuTo Mestis 5 0 0 0 4 6 0 0 0 0 2009–2010 TPS A-SM 29 6 8 14 4 – – – – – 2010–2011 TPS A-SM 34 20 13 33 60 – – – – – 2011–2012 TPS A-SM 27 10 12 22 14 – – – – – TPS SM-liiga 3 1 0 1 0 – – – – – 2012–2013 Kiekkohait Suomi-sarja 6 2 0 2 6 – – – – – Hermes Suomi-sarja 1 0 0 0 0 – – – – – TuTo A-jr. Mestis 21 10 17 27 14 – – – – – TuTo Mestis 3 1 0 1 0 – – – – – HCK Mestis 3 0 0 0 0 – – – – – 2013–2014 KaKiPo II-divisioona 26 29 15 44 28 – – – – – KaKiPo Suomi-sarja Q 2 1 1 2 0 – – – – – 1 kausi yhteensä SM-liiga 3 1 0 1 0 – – – – – 2 kautta yhteensä Mestis 11 1 0 1 4 6 0 0 0 0 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1992 syntyneet Luokka:Elävät henkilöt
Erja Dammert

Erja Dammert (s. 2. joulukuuta 1955 Helsinki) on suomalainen dokumenttielokuvaohjaaja ja psykoterapeutti. Hän oli DocPoint-festivaalin taiteellinen johtaja vuodet 2012–2013. Dammert on myös työskennellyt lukuisissa kotimaisissa ja kansainvälisissä elokuvissa muun muassa apulaisohjaajana ja tuotantopäällikkönä. Hän on myös leikannut, äänittänyt ja dramatisoinut lyhytelokuvia. Vuonna 2004 hän voitti parhaan dokumenttielokuvan Jussi-palkinnon elokuvalla Sotalapset. Se tuotti Jussi-palkinnon myös parhaasta leikkauksesta. Dammertille myönnettiin taiteilijaeläke vuonna 2018. == Valikoitu filmografia == *Valinnan valta (1989) *Pekka Ruuska (1991) *Rosvo ja Poliisi (1992) *Alltid händer det något (1999) *Väntän (2000) *Lök och Chocklad (2002) *Sotalapset (2003) *Arvoitusten huone (2007) ==Lähteet== == Aiheesta muualla== * Luokka:Suomalaiset dokumenttiohjaajat Luokka:Jussi- palkinnon saajat Luokka:Vuonna 1955 syntyneet Luokka:Elävät henkilöt
KNM Tyr (N50)

KNM Tyr (runkonumero N50) on Norjan laivaston miinalaiva, jota käytetään vedenalaisiin etsintöihin ja pelastustöihin. == Hankinta == Alus valmistui 1981 Voldnes Skipsverftillä Pohjanmerelle sijoitettuna kelluvana tukikohtana MS Sandby Masterina. Norjan laivasto lunasti aluksen 1993, jolloin se siirrettiin muutostöitä varten Mjellem & Karlsenille Bergeniin. Töiden valmistuttua helmikuussa 1995 alukselle oli asennettu uudet moottorit, laajennettu siltaa, rakennettu miinaruuma ja asennettu uusi hydraulinen järjestelmä. Alus oli varustettu myös radio-ohjatulla Scorpio 21 -pienoissukellusveneellä. Alus otettiin palvelukseen 7. maaliskuuta 1995Worldwarships.com Tyr. == Lähteet == Luokka:Norjan laivaston sotalaivat
Humpy Koneru

Humpy Koneru (; s. 31. maaliskuuta 1987) on intialainen shakin suurmestari. Vuonna 2002 hän sai 15-vuotiaana kaikkien aikojen nuorimpana naispelaajana suurmestarin arvon ja piti ennätystä hallussaan vuoteen 2008. FIDE:n naisten Grand Prix 2009–2011 -turnaussarjassa Humpy sijoittui toiseksi ja pääsi ottelemaan maailmanmestaruudesta Grand Prix’n voittajan, kiinalaisen Hou Yifanin kanssa.Women's World Chess Championship Tirana 2011: Competitors. ==Lähteet== * *AICF-kortti ===Viitteet=== == Aiheesta muualla == *Esittely Iloveindia.com -sivustolla * * Luokka:Intialaiset shakinpelaajat Luokka:Shakin suurmestarit Luokka:Vuonna 1987 syntyneet Luokka:Elävät henkilöt
Lassi Kämäri

Lassi Kämäri (s. 22. heinäkuuta 1961 Urjala) on espoolainen kirjailija. Hänen esikoisteoksensa aforismikokoelma Loistava puhallus - Lauseita ilmestyi vuonna 2005. Kämärin tekstejä on julkaistu antologioissa ja lehdissä (mm. Aamulehti, City-lehti, Helsingin Sanomat, Kerberos, Lumooja, Parnasso, Signum) ja luettu radion Päivän mietelauseissa. Kämäri työskentelee Eduskunnan kirjastossa tietopalvelusihteerinä. == Teokset == *Loistava puhallus - Lauseita (lauseita, 2005, Kustannusliike Susi) *Loistava puhallus - Lauseita (äänikirja, lukijana Kari Ketonen, 2005, Celia) *Loistava puhallus - Lauseita (pistekirja, 2005, Näkövammaisten keskusliitto) *Hullun paperit - Lauseita (lauseita, 2012, Kesuura) == Mukana antologioissa == * Karusellikyytiä IV (toim. Lauri Levola ja Anders Vacklin, novelleja, 2003, Savukeidas) * Häijyjen ajatusten kirja (toim. Jarkko Laine, aforismeja, 2004, Otava) * Tiheiden ajatusten kirja - uuden aforismin parhaat (toim. Sami Feiring, aforismeja, 2011, Pilke) * Mitä aforismi tarkoittaa? (toim. Sami Feiring, esseitä, 2013, Savukeidas) == Lehdissä == *Höylättyä lautaa/Lassi Kämäri, Parnasso 50 (2000) : 3, s. 323 - 324 *Omistus Erno Paasilinnalle:myöhästyneitä lauseita/Lassi Kämäri, Parnasso 51 (2001) : 3, s. 327-329 *Loistava puhallus:Lauseita/Lassi Kämäri, Parnasso 52 (2002) : 4, s. 465-473 *Seppelenauhoja aforistikon haudalle/Lassi Kämäri, Parnasso 2012 : 3, s. 26 == Kritiikkejä == *Umpisolmuja ja keskustelun avauksia/Hilja Mörsäri/Hämeen Sanomat 1.5.2005http://paavo.vuodatus.net/blog/5847/umpisolmuja-ja-keskustelun- avauksia/ *Aforismin ytimessä/Joni Pyysalo/Suomen Kuvalehti 3.6.2005http://paavo.vuodatus.net/blog/9397/aforismin-ytimessa/ *Oivallusten ja kliseiden ristivedossa/Jukka Petäjä/HS 7.9.2005http://www.hs.fi/kirjat/artikkeli/Oivalluksenja+kliseidenristivedossa/HS20050907SI1KU02nbl *Käännä maailma ylösalaisin/Matti Saurama/Parnasso 4/2005http://www.aforismi.vuodatus.net/blog/25136 *Kaikki, aina, vain/Jouni Tossavainen/Kiiltomato 3.5.2005http://www.kiiltomato.net/lassi-kamari- loistava-puhallus-lauseita/ *On köyhälläkin kahisevaa/Aleksi Ahtola/Kansan Uutiset 4.5.2005http://paavo.vuodatus.net/blog/6268/on-koyhallakin-kahisevaa/ ==Lähteet== == Aiheesta muualla == *Lassi Kämäri - Lauseita *Alustus Rikhardinkadun kirjastossa 26.5.2005 *Lassi Kämärin vanha blogi Luokka:Suomalaiset kirjailijat Luokka:Vuonna 1961 syntyneet Luokka:Elävät henkilöt
Pecan Pie

Pecan Pie on Michel Gondryn ohjaama kaksiminuuttinen lyhytelokuva vuodelta 2003. Elokuvassa Jim Carreyn esittämä pyjama-asuinen hahmo ajelee öisillä kaduilla sänkyä muistuttavalla ajoneuvolla ja laulaa Elvis Presleyn tyyliä muistuttavaa laulua pekaanipiiraasta. Hän pysähtyy tankkaamaan ja vaihtamaan lakanoita huoltoasemalle, jonka henkilökuntaa esittää ranskalainen koomikkoduo Éric Judor ja Ramzy Bedia. Carrey esiintyi pääosassa Gondryn seuraavana vuonna ensi-iltansa saaneessa pitkässä elokuvassa Tahraton mieli. == Lähteet == == Aiheesta muualla == * Luokka:Michel Gondryn ohjaamat elokuvat Luokka:Vuoden 2003 yhdysvaltalaiset elokuvat Luokka:Yhdysvaltalaiset lyhytelokuvat
Sporting Kristina

Sporting Kristina on kristiinankaupunkilainen jalkapalloseura. Se perustettiin vuonna 1994 LappBK:n, Tjöck IK:n ja Unitaksen yhdistyessä. Sportingin edeltäjä LappBK pelasi parhaimmillaan Suomen toiseksi korkeimmalla sarjatasolla I divisioonassa (nyk. Ykkönen) kaudella 1979. Sporting pelasi Kakkosessa kausilla 1996–1999, ja nousi sarjaan uudelleen kaudeksi 2012, mutta putosi kauden 2014 päätteeksi Kolmoseen. == Lähteet == == Aiheesta muualla == * Seuran sivusto Luokka:Kristiinankaupungin urheiluseurat Luokka:Suomalaiset jalkapalloseurat Luokka:Vuonna 1994 perustetut urheiluseurat
Follikulaarinen lymfooma

Follikulaarinen lymfooma on non-Hodgkin-lymfooman yleinen muoto. Se saa alkunsa B-soluista ja kasvaa hitaasti. Potilaiden keskimääräinen ikä taudin toteamisen hetkellä on noin 55 vuotta, ja sairastumisriski on molemmilla sukupuolilla lähes sama. Sairauden merkit voivat jäädä pitkäksi aikaa huomioimatta; imusolmukkeiden suureneminen voi viitata follikulaariseen lymfoomaan.Lymphoma.about.com: Follicular Lymphoma Useimmiten follikulaarisen lymfooman levinneisyysluokitus on toteamishetkellä III tai IV. Vaikka tauti olisi jo edennyt, monet hoidetut potilaat elävät silti vielä 8–10 vuotta toteamisesta. Vuosien varrella potilaan tila paranee ja huononee useita kertoja. Jos potilaan tila on vakaa ja hän on oireeton tai vähäoireinen, häntä saatetaan vain tarkkailla hoitamatta sairautta. Hoitona kuitenkin voidaan käyttää sädehoitoa ja kemoterapiaa. == Lähteet == Luokka:Lymfoomat
Adrián Yospe

Adrián Ezequiel Yospe (12. helmikuuta 1970 – 10. marraskuuta 2011) oli argentiinalainen näyttelijä. Hän esiintyi muun muassa elokuvissa Caballos salvajes (1995), Pizza, birra, faso (1997), Apasionados (2002) ja Juan y Eva (2011). Lisäksi hän työskenteli televisiossa. Hän oli vuosina 2005–2007 naimisissa Natacha Jaittin kanssa, ja hän sai lapsen, Valentinon. Myöhemmin hän meni uusiin naimisiin Nora Kriegshabertin kanssa. 7. lokakuuta 2011 hänellä todettiin pitkälle edennyt syöpä ruokatorven ja mahalaukun yhtymäkohdassa. Hän kuoli marraskuussa 41-vuotiaana.TeleShow: Murió esta madrugada el actor Adrián Yospe == Lähteet == == Aiheesta muualla == * Luokka:Argentiinalaiset näyttelijät Luokka:Vuonna 1970 syntyneet Luokka:Vuonna 2011 kuolleet
Feniks Willamo

Feniks Johannes Willamo (s. 1992) on suomalainen muusikko. Hän toimii espoolaisen pop-/rockyhtye Pasan kitaristina. Willamo on lisäksi ääninäytellyt sivuosia muun muassa vuoden 2005 elokuvassa Jali ja suklaatehdas sekä vuoden 2003 elokuvassa Peter Panhttp://www.koulukino.fi/uploads/material/peter_pan_1.7.08.pdf. ==Lähteet== Luokka:Suomalaiset kitaristit Luokka:Suomalaiset ääninäyttelijät Luokka:Vuonna 1992 syntyneet Luokka:Elävät henkilöt
The Hunter (Mastodonin albumi)

__NOTOC__ The Hunter on yhdysvaltalaisen metalliyhtye Mastodonin viides studioalbumi. Se julkaistiin 27. syyskuuta 2011 levymerkillä Reprise Records. Albumi nousi Yhdysvalloissa Billboard 200 -listan sijalle 10. Suomessa se debytoi Suomen virallisen listan sijalla 11. == Kappaleet == # # # # # # # # # # # # # == Kokoonpano == * Troy Sanders – laulu, basso * Brent Hinds – laulu, kitara * Brann Dailor – rummut * Bill Kelliher – kitara == Arviot == * Allmusic: Allmusic review * Desibeli.net: Mastodon: The Hunter Viitattu 28.10.2022. * The Guardian: The Guardian: Album review * Imperiumi.net: 9.5/10Imperiumi.net: Levyarvio * Kaaoszine: 9/10Mastodon – The Hunter Viitattu 28.10.2022. * Metacritic: 83/100Metacritic: Reviews for The Hunter by Mastodon * Pitchfork Media: 7.5/10Pitchfork Media: Album review * Rolling Stone: Rolling Stone: Album review * Rumba: Mastodon: The Hunter – liiankin hallittu kokonaisuus Viitattu 28.10.2022. * Soundi: Mastodon: The Hunter Viitattu 28.10.2022. == Aiheesta muualla == * The Hunter discogs.com -sivustolla * == Lähteet == Luokka:Mastodonin albumit Luokka:Vuoden 2011 albumit
Arsenal WFC

Arsenal Women Football Club, entiseltä nimeltään Arsenal Ladies Football Club, on englantilainen naisten jalkapalloseura, joka pelaa maan pääsarjassa FA WSL:ssä. Arsenal LFC toimii yhteistyössä Arsenal FC:n kanssa. Se käyttää muun muassa samaa logoa ja samoja värejä. Arsenal on menestynein seura naisten jalkapallossa Englannissa. Se dominoi Englannin sarjoja erityisesti 2000-luvun alussa, jolloin se pelasi muun muassa pelasi yli 100 perättäistä tappiotonta ottelua vuosina 2003–2009. Arsenal on saavuttanut muun muassa 15 liigamestaruutta, 14 FA Cupin voittoa ja yhden UEFA Cupin (nyk. Mestarien liiga) voiton ainoana englantilaisjoukkueena. == Historia == Arsenalin perusti miesten joukkueessa työskennellyt Vic Akers vuonna 1987. Akers ryhtyi myös valmentamaan joukkuetta ja lopulta hän toimi tehtävässä 22 vuotta. Arsenalin menestys alkoi jo 1990-luvun alussa, kun se 1992 voitti naisten Liigacupin ja nousi Valioliigaan. Heti ensimmäisellä kaudellaan pääsarjassa Arsenal voitti mestaruuden. Seuraavina vuosina Arsenal nousi yhdeksi Englannin parhaista joukkueista. Se uusi mestaruutensa 1995 ja 1997, ja voitti FA Cupin neljästi 1990-luvulla. 2000-luvun alulla Arsenal hallitsi naisten jalkapalloa Englannissa täysin. Se voitti muun muassa yhdeksän perättäistä mestaruutta vuosina 2004–2012 eikä hävinnyt otteluakaan lähes kuuteen vuoteen. Ennätyksellinen 108 ottelun tappioton putki alkoi lokakuussa 2003 ja päättyi maaliskuussa 2009. Menestyksekkäimmällä kaudella 2006–2007 Arsenal voitti kaiken mahdollisen kotimaassa ja lisäksi UEFA Cupin (nyk. Mestarien liiga) ensimmäisenä ja toistaiseksi ainoana englantilaisjoukkueena. Vuonna 2009 Akersin pitkä ura valmentajana päättyi, kun hän siirtyi seuran toimitusjohtajaksi. Menestys jatkui myös uusien valmentajien alaisuudessa. Arsenalin mestaruusputki jatkui Valioliigassa ja 2011 käynnistyneessä Naisten superliigassa, jonka kaksi ensimmäistä mestaruutta se voitti. Tämän jälkeen Arsenalin menestysputki liigassa katkesi, kun Liverpool vei mestaruuden 2013 Arsenalin jäädessä kolmanneksi. Seuraavina vuosina Arsenal voitti FA Cupin kolmesti, mutta liigamestaruuden se onnistui saavuttamaan vasta 2019. == Edustusjoukkue == :Päivitetty 22. syyskuuta 2024 == Saavutukset == *Naisten UEFA Cupin voitto (1) ** 2007 *FA WSL:n mestaruus (3) ** 2011, 2012, 2019 *Naisten Valioliigan mestaruus (12) ** 1993, 1995, 1997, 2001, 2002, 2004, 2005, 2006, 2007, 2008, 2009, 2010 *FA Cupin voitto (14) ** 1993, 1995, 1998, 1999, 2001, 2004, 2006, 2007, 2008, 2009, 2011, 2013, 2014, 2016 *Liigacupin voitto (10) ** 1992, 1993, 1994, 1998, 1999, 2000, 2001, 2005, 2007, 2009 == Maineikkaita pelaajia == * Jennifer Beattie * Karen Carney * Katie Chapman * Daniëlle van de Donk * Lisa Evans * Mana Iwabuchi * Tabea Kemme * Leonie Maier * Vivianne Miedema * Jordan Nobbs * Jill Roord * Viktoria Schnaderbeck * Alex Scott * Kelly Smith * Rafaelle Souza * Katrine Veje * Faye White * Rachel Yankey == Lähteet == == Aiheesta muualla == *Virallinen sivusto Luokka:Lontoon jalkapalloseurat Luokka:Englantilaiset naisten jalkapalloseurat
Lymfoblastinen lymfooma

Lymfoblastinen lymfooma on harvinainen ja aggressiivinen, lymfoblasteista alkunsa saava non-Hodgkinin lymfooma. Yleensä kyseessä on nuorten ihmisten syöpä, ja se on miehillä yleisempi kuin naisilla. Tyypillisimmin tauti esiintyy välikarsinassa, jolloin se aiheuttaa hengitysvaikeuksia, yskää ja mahdollisesti nesteen kertymistä keuhkoihin. Sairautta tavataan yleisesti myös luuytimessä, toisinaan aivoissa ja selkäytimessä.Lymphoma.about.com: Lymphoblastic Lymphoma Nykyhoidoin lymfoblastisen lymfooman 5-vuotiseloonjäämisennuste on lapsilla 80–90 prosenttia ja aikuisilla 45–55 prosenttia.Medscape: Lymphoblastic Lymphoma Geeniterapia voi mahdollisesti auttaa taudin hoitamisessa. == Lähteet == Luokka:Lymfoomat
Jacksonin taistelu

Jacksonin taistelu () oli 14. toukokuuta 1863 käyty taistelu Unionin ja Konfederaation joukkojen välillä. Unionin kenraalimajuri Ulysses S. Grantin komentama Tennesseen armeija löi taistelussa kenraali Joseph E. Johnstonin joukot. Kaupungin valtaus avasi Unionin joukoille reitin länteen, katkaisi Vicksburgin huoltoyhteydet ja mahdollisti näin Vicksburgin piirityksen. Luokka:Yhdysvaltain sisällissodan taistelut Mississippissä Luokka:Vuoden 1863 sotahistoria
Roikanjärvi

Roikanjärvi () on järvi Venäjällä Leningradin alueen Seuloskoin piirin Kuivaisin ja Lieskulan maalaiskuntien rajalla. Sen pinta-ala on 2,3 neliökilometriä ja suurin syvyys 8 metriä. Järven rannat ovat ruohikoituneet voimakkaasti. Roikanjärveen virtaa etelästä Halosinjoki eli Rohmajoki (ven. Рохма, Rohma). Se laskee Lempaalaanjärveen Roikanjoen kautta. Järven rannalla sijaitsee Kieron kylä. ==Lähteet== ==Aiheesta muualla== * Roikanjärvi Venäjän vesistörekisterissä Luokka:Leningradin alueen järvet Luokka:Vuoksen alue
Somatostatinooma

Somatostatinooma on haimassa ja pohjukaissuolessa tavattava hyvin harvinainen neuroendokriininen kasvain, joka erittää somatostatiinia.Karsinoidi.fi: Somatostatinooma Tyypillisin ensioire on vatsakipu. Tyypillisin sairastumisikä on 40 ja 60 ikävuoden välissä. Sairauden ilmaantuvuus on yksi tapaus 40 miljoonaa henkilöä kohden.The American Association of Endocrine Surgeons: Pancreatic neuroendocrine tumors: somatostatinoma Somatostatinoomista noin 60 % on haimakasvaimia. Lähes kaikki muut somatostatinoomat ovat pohjukaissuolessa. Tyhjäsuolen somatostatinoomia on kuvattu erittäin harvoin. Somatostatinooma leviää useimmin maksaan. Diagnoosihetkellä etäpesäkkeitä esiintyy 80 %:lla potilaista, jos tauti on alkanut haimasta, ja lähes 50 %:lla niistä, joiden tauti on lähtöisin pohjukaissuolesta. Liiallinen hormonieritys ilmeisesti aiheuttaa somatostatinoomassa oireita vasta hormonitason ollessa hyvin korkea. "Somatostatiinioireyhtymän" ilmaantuvuus on enintään 10 %. Siihen liittyy sappikiviä, ripulia ja rasvaripulia, lievää diabetesta, mahanesteen vähyyttä ja painon putoamista. Liian matalia verensokeritasoja on kuvattu harvoissa tapauksissa. Etenkin haimassa esiintyvä kasvain erittää usein muitakin hormoneja kuin somatostatiinia. Noin puolilla somatostatinoomaan sairastuneista on myös muu endokriininen häiriö. Tämä pätee varsinkin niihin potilaisiin, joiden kasvain on syntynyt pohjukaissuoleen. Neurofibromatoosi 1 voi liittyä sairauteen, ja joskus sairauden yhteydessä on esiintynyt myös multippelia endokriinistä neoplasiaoireyhtymää 1, Von Hippel- Lindaun tautia, tuberoosiskleroosia ja gastrointestinaalista stroomakasvainta. == Lähteet == Luokka:Syöpätaudit Luokka:Ruoansulatuselinten sairaudet
Vuoleenjoki

Vuoleenjoki (myös Aulokka, ) on Laatokkaan laskeva joki Leningradin alueen Seuloskoin piirissä. Sen pituus on 54 kilometriä ja valuma-alueen laajuus 385 neliökilometriä. Vuoleenjoki saa alkunsa Toksovan pohjoispuolelta Hittolan kylän vieressä sijaitsevista Syvä- ja Matalajärvistä. Se virtaa ensin kohti pohjoista, kääntyy Kuivaisin lähistöllä itään ja Vuolejärven (Волоярви, Volojarvi) kohdalla jälleen pohjoiseen laskien Ala-Miikkulaisin satamalahteen. Suurimmat sivujoet ovat Vatioja eli Vatijoki (ven. Ватйоки, Vatjoki) ja Sokelovanjoki (Сокилов, Sokilov). Vuoleenjokea saastuttavat maatalouden ja asutuksen jätevedet . Joen keski- ja alajuoksulla oli ennen toista maailmansotaa Vuoleen ja Miikkulaisin luterilaisiin seurakuntiin kuuluneita inkeriläiskyliä. Suljettuun sotilasalueeseen kuuluva alajuoksu on nykyään täysin asumaton. USSR_map_NP_35-15_Shuvalovo.jpg|Vuoleenjoen valuma-aluetta vuoden 1954 kartassa == Huomioita == == Lähteet == Luokka:Leningradin alueen joet Luokka:Laatokan valuma-alue
Jani Hölli

Jani Kristian Hölli (syntymäpaikka Turku) on suomalainen kosketinsoittaja ja lauluntekijä. Hän asuu tällä hetkellä Tampereella. == Ura == Hölli aloitti pianon soiton opinnot 9-vuotiaana Kummelista tunnetun Timo Kahilaisen opissa Kangasalla ja kävi Sibelius-Akatemian Hittitehdas-biisintekokurssin vuonna 2010. Hölli vaikuttaa tällä hetkellä yhtyeessä Waltari ja Lovegod. Uransa aikana Hölli on soittanut lukuisissa yhtyeissä, kuten Snakegod, Soulrelic, Villieläin, Hannu Savo & Kamiina, Technical Justice ja LeeWings ja Jessica Wolff, sekä keikkaillut monien Suomen huippuartistien kanssa, muun muassa Pate Mustajärvi, Olli Lindholm, Pelle Miljoona, Muska Babitzin, Virve Rosti, Timo Kotipelto, Jarkko Ahola, Anssi Kela, Laura Voutilainen, Tommi Läntinen, Ressu Redford, Jussi Rainio, Timo Rautiainen, Jore Marjaranta, Veeti Kallio, Olli Herman ja Sani. === Ura Dingossa === Jani Hölli toimi Dingon kosketinsoittajana vuosina 2011–2014. Alun perin häntä pyydettiin tuuraamaan silloista kosketinsoittajaa Robert Engstrandia yksittäisissä Dingon konserteissa. Pian Hölli pyydettiin yhtyeeseen vakituiseksi kosketinsoittajaksi, sillä Engstrand siirtyi Turisaksen kosketinsoittajaksi. Lotila 2024, s. 150–151 Hölli on myöhemmin sanonut, että Dingossa soittaminen oli taloudellisesti kannattavaa.Lotila 2024, s. 154 Höllin ura Dingossa päättyi vuonna 2014 sen jälkeen, kun yhtyeen basisti Vesa Kuhlman ja rumpali Ville Siuruainen erosivat yhtyeestä. Yhtyeen oli alun perin tarkoitus jatkaa osittain uusitulla kokoonpanolla sen jälkeen, kun Dingoon oli löydetty uusi basisti ja rumpali. Keikkatauon aikana kuitenkin päätettiin, että Neumannin ympärille kootaan kokonaan uusi Dingo-kokoonpano. Dingon jälkeen Hölli siirtyi soittamaan Waltariin.Lotila 2024, s. 154–155 == Lähteet == * === Viitteet === Luokka:Suomalaiset kosketinsoittajat Luokka:Suomalaiset säveltäjät Luokka:Vuonna 1972 syntyneet Luokka:Elävät henkilöt
Maaselki

Maaselki () on taajama Leningradin alueen Seuloskoin piirin Kuivaisin kunnassa Venäjällä. Se sijaitsee Silantojärven (ven. Силанде, Silande) rannalla 17 kilometriä Kuivaisista länteen. Taajamassa on 2 100 asukasta (vuonna 2010). Maaselki mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Myöhemmin se oli Lempaalan luterilaiseen seurakuntaan kuulunut inkeriläiskylä. 1800-luvulla seudulla toimi lasitehdas, josta taajama on saanut nykyisen venäläisen nimensä. Vuonna 1926 perustettiin Maaselkin suomalainen kyläneuvosto, jonka alueella asui 877 suomalaista ja 166 venäläistä. Suomalaiset karkotettiin muualle Neuvostoliittoon 1930-luvun lopussa. Taajama koostuu viisi- ja kolmekerroksisista asuintaloista, omakotitaloista sekä erillisestä metsänhoitoalueen asutuksesta. Siellä toimii rakennustarvike-, puunjalostus- ja elintarviketeollisuutta. Palveluihin kuuluvat lastentarha, koulu ja poliklinikka. Maaselkistä on linja-autoyhteys Vaskelan asemalle ja Pietariin. Taajamassa on myös vuonna 2001 käyttöön otettu Inkerin kirkon Toksovan seurakunnan kappelirakennus. ==Lähteet== Luokka:Lempaalan kylät Luokka:Seuloskoin piiri
Vennäinkylä

Vennäinkylä () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee Pietarin, Metsäpirtin ja Käkisalmen välisen maantien varrella kolme kilometriä Kuivaisista etelään. Kylässä on runsaat sata asukasta (vuonna 2010). Lempaalan luterilaisen seurakunnan alueella sijainnut Vennäinkylä on nimensä mukaisesti ollut aina venäläisten asuttama. Nykyään se koostuu omakotitaloista ja kolmesta kaksikerroksista asuintalosta. Kylässä sijainnut maatalousyritys Avloga on lopettanut toimintansa. ==Lähteet== Luokka:Inkerin kylät Luokka:Seuloskoin piiri
Varsala

Varsala () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee A120-maantien varrella puoli kilometriä Kuivaisista pohjoiseen. Kylässä on 15 asukasta (vuonna 2010). Lempaalan luterilaiseen seurakuntaan kuuluneessa kylässä asui vuoden 1926 väestönlaskennan mukaan 26 suomensuomalaista, 16 inkerinsuomalaista ja 13 venäläistä. Suomalaiset karkotettiin muualle Neuvostoliittoon 1930-luvun lopussa. Omakotitaloista koostuvan kylän lähistöllä on nykyään puutarhapalsta-alueita sekä teollisuusalue. ==Lähteet== Luokka:Lempaalan kylät Luokka:Seuloskoin piiri
Nenimäki

Nenimäki () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee Pietarista pohjoiseen suuntautuvan rautatien ja A120-maantien varrella neljä kilometriä Kuivaisista luoteeseen. Kylässä on 1300 asukasta (vuonna 2010). 1800-luvun puolivälissä Nenimäen kylän ja kartanon asukkaat olivat ortodoksisia inkerikkoja. Vuoden 1926 väestönlaskennan mukaan kylässä asui 125 venäläistä, 25 suomensuomalaista, viisi inkerinsuomalaista ja kaksi lättiä. Nykyään paikalla on entisen varuskunnan asuinalue. ==Lähteet== Luokka:Lempaalan kylät Luokka:Seuloskoin piiri
Mikittala

Mikittala () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee neljä kilometriä Kuivaisista itään. Vakituisia asukkaita on vain virallisesti vain yksi, mutta todellisuudessa noin 25 (vuonna 2010). Lempaalan luterilaisen seurakunnan alueella sijainnut Mikittalan kylä oli historiallisesti etupäässä inkerikkojen ja venäläisten asuttama. Vuoden 1926 väestönlaskennan mukaan siellä asui 131 venäläistä ja 16 inkerinsuomalaista. Omakotitaloista koostuvaa kylää ympäröi nykyään suuri puutarhapalsta-alue. ==Lähteet== Luokka:Lempaalan kylät Luokka:Seuloskoin piiri
Tom Gordin

Tom Patrik Gordin (s. 1951 Helsinki) on esteratsastuksen entinen Suomen mestari, Suomen Ratsastajainliiton entinen puheenjohtaja ja Helsinki International Horse Show'n toinen perustaja ja nykyinen toimitusjohtaja.Hevosurheilu.fi Gordin syntyi lääketieteen tohtori Ruben Gordinin (s. 1914) ja sairaanhoitaja Doris Mathilda Lindermani (s. 1923) perheen toisena lapsena. Vuonna 2006 Gordin valittiin kansainvälisten World Cup -kilpailujärjestäjän Association of World Cup Organisers (AWCO) puheenjohtajaksi.Uutiset Ratsastus.fi ==Lähteet== Luokka:Suomalaiset urheiluvaikuttajat Luokka:Suomalaiset esteratsastajat Luokka:Vuonna 1951 syntyneet Luokka:Elävät henkilöt
Abu Bakr II

Abu Bakr II eli Abubakari II (s. 1280) oli Malin valtakunnan yhdeksäs kuningas eli mansa, ja hän hallitsi vuosina 1310–1312. Häntä edelsi hänen veljenpoikansa Mohammed ibn Gao ja seurasi hänen velipuolensa Kankan Musa. Abu Bakr II on kuuluisa siitä, että hän aikoi ylittää Atlantin valtameren ja saapua Etelä-Amerikkaan. == Matka Atlantin yli == Abu Bakr II halusi selvittää mitä Atlantin valtameren toisella puolella oli. Hän toivoi löytävänsä sieltä suunnattomia rikkauksia, joita hän voisi hyödyntää. Vuonna 1311 hän lähti matkaan Atlantin yli mukanaan 2 000 laivaa, kultaa ja paljon ruokaa sekä myös tietäjiä ja tutkijoita. Ennen lähtöään hän siirsi vallan velipuolelleen Kankan Musalle, josta tuli myöhemmin Mansa Musa I. == Lähteet == * Tieteen kuvalehti Historia 17/2011 Luokka:1280-luvulla syntyneet Luokka:1310-luvulla kuolleet Luokka:Malin historia